পাকিস্তানের ড্রোন হামলার পর জরুরি বৈঠকে কেন্দ্র

নয়াদিল্লি: সংঘর্ষ বিরতিতে রাজি ভারত-পাকিস্তান (India-Pakistan)। আমেরিকার মধ্যস্থতায় দুই দেশ অবিলম্বে সংঘর্ষ বিরতিতে রাজি হয়েছে। এরপর ভারত সংঘর্ষ বিরতির ঘোষণা করে। কিন্ত কয়েক ঘণ্টার পরই পাকিস্তান (Pakistan Shelling) নিজেদের বর্বর চরিত্রের প্রমাণ দিল। চোরের মতো ভারতে হামলা চালালো। ভারতও যোগ্য জবাব দেওয়ার শুরু করেছে। পাকিস্তানের ড্রোন হামলার (Pakistan Drone Attack) পরেই জরুরি বৈঠকে বসেছে কেন্দ্র। সূত্রের খবর, সব রাজ্যের মুখ্যসচিবদের নিয়ে কেন্দ্রীয় স্বরাষ্ট্রমন্ত্রী ও আইবি প্রধানের নিয়ে বৈঠক হয়। পরিস্থিতি মোকাবিলায় চূড়ান্ত প্রস্তুত থাকার নির্দেশ দেওয়া হয়েছে।

অস্ত্রবিরতির পরেও পাক হামলা নিয়ে কড়া বিবৃতি দিল ভারত। বিদেশ সচিব বিক্রম মিস্রী সাংবাদিক বৈঠকে বলেন, আমরা আশা করছি পাকিস্তান এই পরিস্থিতিকে সঠিক ভাবে অনুধাবন করবে। এই অস্ত্রবিরতি লঙ্ঘন বন্ধ করতে দ্রুত প্রয়োজনীয় পদক্ষেপ করবে। ভারত পদক্ষেপ করতে শুরু করেছে। পাকিস্তানের এই নির্লজ্জ হামলার পর চিনের বিদেশমন্ত্রী পাকিস্তানের পাশে দাঁড়ানোর কথাও জানিয়েছেন। পাকিস্তানকে সমর্থন জানিয়েছেন। তার কিছুক্ষণের মধ্যে জানা যায় চিনের বিদেশমন্ত্রীর সঙ্গে কথা হয় ভারতের জাতীয় নিরাপত্তা উপদেষ্টা অজিত দোভালের সঙ্গে কথা হয় তাঁর।